RESOLUCIÓN do 22 de febreiro de 2013, da Secretaría Xeral de Medio Rural e Montes, pola que se publican as resolucións de declaración da desistencia da solicitude nos expedientes de axudas instruídos ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 05/03/2013

A Orde do 27 de decembro de 2011 establece as bases e convoca para o ano 2012 as axudas para o fomento da silvicultura en bosques no medio rural ao abeiro do artigo 27 do Regulamento (CE) nº 1698/2005 do Consello, do 20 de setembro de 2005, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader), encadradas na medida 122 do Programa de desenvolvemento rural (PDR) de Galicia para a etapa 2007-2013.
De acordo co punto 1º do artigo 10 da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no artigo 59.6º.b) da indicada lei, a notificación realizarase mediante a publicación no
Diario Oficial de Galicia
, no taboleiro de anuncios e na páxina web da Consellería do Medio Rural e do Mar. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada, así como a indicación das causas da desestimación, e expresaranse, ademais, os recursos que contra a resolución procedan, o órgano administrativo ou xudicial ante o que deben presentarse e o prazo para interpoñelos.
Por outra banda, mediante a Orde da Consellería do Medio Rural e do Mar do 30 de marzo de 2012 (DOG nº 70, do 12 de abril) delegouse no secretario xeral de Medio Rural e Montes a competencia para desestimar as solicitudes de axuda.
De acordo co exposto, o día 20 de febreiro de 2013, o secretario xeral de Medio Rural e Montes da Consellería do Medio Rural e do Mar ditou a seguinte resolución de declaración da desestimación das solicitudes das axudas presentadas polos interesados, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Por todo o anterior, resolvo dar publicidade á dita resolución do secretario xeral de Medio Rural e Montes da Consellería do Medio Rural e do Mar do día 20 de febreiro de 2013.
«Resolución de declaración de desistencia das solicitudes das axudas presentadas polos interesados, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Antecedentes.
Unha vez levada a cabo a tramitación das solicitudes das axudas presentadas ao abeiro da Orde do 27 de decembro de 2011, de acordo coa clasificación realizada atendendo aos criterios de priorización, requiriuse aos solicitantes, que cubrían a dispoñibilidade orzamentaria, que achegasen a documentación acreditativa dos datos reflectidos na declaración xurada, no prazo de 10 días.
Os servizos provinciais de Montes analizaron a documentación presentada e propuxeron a súa desistencia por discrepancias entre a solicitude/declaración xurada e a documentación acreditativa dos criterios obxecto da priorización na axuda ou por non presentar a dita documentación.
Consideracións legais ou técnicas.
1. Na tramitación destes expedientes tivéronse en conta a Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o seu regulamento, e a Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
2. O artigo 10 da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, indica cal é a tramitación da solicitude de axuda e a documentación que debe acompañar a dita solicitude de axuda.
3. O artigo 10, punto 4, da devandita orde di que no caso de discrepancia entre a solicitude/declaración xurada e a documentación acreditativa dos criterios obxecto da priorización na axuda, dado que se trata dun procedemento por concorrencia competitiva que afecta terceiros, a solicitude declararase decaída no seu dereito a trámite.
Por todo o exposto, vistas as disposicións legais citadas e, de conformidade co disposto na Lei 9/2007, do 13 de xuño, de subvencións de Galicia,
Declarar desistidas as solicitudes das axudas presentadas polos interesados referidos no anexo I, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
As ditas resolucións poñen fin á vía administrativa e contra elas poderán interpoñerse os seguintes recursos, sen prexuízo de que os interesados poidan exercer calquera outro que consideren procedente:
a) Recurso potestativo de reposición ante a conselleira do Medio Rural e do Mar, no prazo dun mes contado a partir do día seguinte ao da publicación desta resolución no
Diario Oficial de Galicia
, segundo o establecido nos artigos 116 e 117 da Lei 30/1992, do 26 de novembro.
b) Recurso contencioso administrativo perante o órgano xurisdicional competente no prazo de dous meses contados a partir do día seguinte ao da publicación desta resolución no
Diario Oficial de Galicia
, consonte o disposto no artigo 46 da Lei 29/1998, do 13 de xullo, reguladora da xurisdición contencioso-administrativa».
O que se notifica para os efectos oportunos.
Santiago de Compostela, 22 de febreiro de 2013